NEUVOSTON ASETUS (EY) N:o 1568/97,
annettu 24 päivänä heinäkuuta 1997,
Puolan, Unkarin, Slovakian, T Osekin tasavallan, Romanian ja Bulgarian kanssa tehtyihin kaupan suosituimmuusjärjestelyihin liittyvistä yksipuolisista ja siirtymäkauden toimenpiteistä tiettyjen jalostettujen maataloustuotteiden osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
ottaa huomioon vuoden 1994 liittymisasiakirjan,
sekä katsoo, että
ennen Puolan, Slovakian, T Osekin tasavallan, Romanian ja Bulgarian kanssa tehtyjen Eurooppa-sopimusten pöytäkirjan N:o 3 (1) mukauttamista annettiin 17 päivänä helmikuuta 1997 neuvoston asetus (EY) N:o 339/97, Puolan, Unkarin, Slovakian, T Osekin tasavallan, Romanian ja Bulgarian kanssa tehtyihin kaupan suosituimmuusjärjestelyihin liittyvien yksipuolisten ja siirtymätoimenpiteiden hyväksymisestä tiettyjen jalostettujen maataloustuotteiden osalta (2), jolla pidetään myönnetty etuuskohtelu voimassa 30 päivään kesäkuuta 1997 asti ja siten tasoitetaan mahdollisia kielteisiä vaikutuksia, joita Uruguayn kierroksen tulosten toteuttamisella voi olla mainittujen maiden yhteisöön suuntautuvaan vientiin,
neuvottelut mainittujen maiden kanssa Eurooppa-sopimusten muuttamista koskevien pöytäkirjojen tekemiseksi on saatu päätökseen; mukautetut pöytäkirjat N:o 3 on parafoitu tai parafoidaan lähiaikoina; niin sanottujen väliaikaisten pöytäkirjojen, jotka käsittävät yksinomaan sopimuksia muuttavien pöytäkirjojen kaupalliset näkökohdat, viralliseen hyväksymiseen tähtäävät menettelyt ovat käynnissä; viralliseen hyväksymiseen tarvittavan aikataulun takia väliaikaiset pöytäkirjat eivät ehdi tulla voimaan 1 päivänä heinäkuuta 1997; sen vuoksi myönnytyksiä olisi jatkettava yksipuolisesti 31 päivään joulukuuta 1997, ja
jos mainitut maat ovat valmiita antamaan yhteisölle Eurooppa-sopimusten mukauttamista koskevista neuvotteluista johtuvia myönnytyksiä yksipuolisia toimenpiteitä toteuttamalla, yhteisön on samoin toteutettava toimenpiteitä näiden maiden hyväksi, kuten hyväksytyissä pöytäkirjoissa N:o 3 määrätään,
ON ANTANUT TÄMÄN ASETUKSEN:
1 artikla
1. Puolasta, Unkarista, Slovakiasta, T Osekin tasavallasta, Romaniasta ja Bulgariasta peräisin olevien, tämän asetuksen liitteessä I lueteltujen tuotteiden yhteisöön suuntautuvaan tuontiin sovellettavien alennettujen maatalouden maksuosien ja alennettujen lisätullien laskennassa 1 päivästä heinäkuuta 1997 31 päivään joulukuuta 1997 huomioon otettavat perusmäärät esitetään liitteessä II.
2. Liitteessä III lueteltuihin Puolasta, Unkarista, Slovakiasta, T Osekin tasavallasta, Romaniasta ja Bulgariasta peräisin oleviin jalostettuihin maataloustuotteisiin sovelletaan kyseisessä liitteessä määrättyjä tulleja 1 päivästä heinäkuuta 1997 31 päivään joulukuuta 1997.
2 artikla
Komissio voi, tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (3) 16 artiklan säännösten mukaisesti keskeyttää luonnospöytäkirjoissa N:o 3 1 artiklassa mainittujen maiden hyväksi määrättyjen toimenpiteiden yksipuolisen soveltamisen, jos nämä maat eivät sovella vastavuoroisia toimenpiteitä yhteisön hyväksi.
3 artikla
Edellä 1 artiklassa tarkoitettujen maiden kanssa tehtävien uusien pöytäkirjojen N:o 3 tultua voimaan nykyisessä asetuksessa säädetyt toimenpiteet korvataan kyseisen maan kanssa tehtävässä uudessa pöytäkirjassa N:o 3 määrätyillä toimenpiteillä.
4 artikla
1. Komissio hallinnoi tämän asetuksen liitteessä I tarkoitettuja kiintiöitä neuvoston asetuksen (EY) N:o 3448/93 7 artiklassa tarkoitettuihin tiettyihin maataloustuotteiden valmistuksessa tuotettuihin tavaroihin sovellettavien kaupan suosituimmuusjärjestelmien soveltamista koskevista yksityiskohtaisista säännöistä 25 päivänä heinäkuuta 1996 annetun komission asetuksen (EY) N:o 1460/96 (4) mukaisesti.
2. Tämän asetuksen liitteessä I esitettyjä tariffikiintiöiden määriä vähennetään asetuksen (EY) N:o 339/97 liitteessä I mainittujen vastaavien kiintiöiden mukaisesti 1 päivästä tammikuuta 30 päivään kesäkuuta 1997 tuotujen tavaroiden määrien huomioon ottamiseksi.
5 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 1997.